पाएं अपने शहर की ताज़ा ख़बरें और फ्री ई-पेपरडाउनलोड करें
थाना ढिलवां पुलिस ने नाइट कर्फ्यू के संबंध में नाकेबंदी कर सफारी गाड़ी में घूम रहे 3 युवकों को पकड़ा है। तलाशी के दौरान गाड़ी से पुलिस को 50 ग्राम अफीम बरामद हुई है। पुलिस ने तीनों आरोपियों के खिलाफ केस दर्ज कर लिया है। तीनों आरोपियों को अदालत में पेश कर उनका पुलिस रिमांड हासिल किया जा रहा है। एएसआई जोगिंदरपाल ने बताया कि वह नाइट कर्फ्यू के सबंध में हाईटेक नाका ढिलवां पर मौजूद थे।
इस दौरान आने-जाने वाली गाड़ियों को चेकिंग की जा रही थी। पुलिस ने सफारी गाड़ी नंबर पीबी-08सीपी-4344 को संदेह के आधार पर रोक लिया। गाड़ी में तीन युवक सवार थे। जब पुलिस ने कार चालक से रात के समय बाहर घूमने का कारण पूछा तो वह कोई स्पष्ट जवाब नहीं दे सका।
पुलिस ने गाड़ी की तलाशी के दौरान 50 ग्राम अफीम बरामद हुई। पुलिस ने तीनों आरोपियों जसविंदर सिंह उर्फ जस्सा निवासी गांव मंगा रोडा, सतवंत सिंह निवासी गांव ढुढियांवाल और अमनदीप सिंह उर्फ अमन निवासी गांव मंगा रोडा के खिलाफ केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn